**Վարդան Գրիգորիի Պողոսյան** (մարտի 8, 1992(1992-03-08), Երևան, Հայաստան), հայ ֆուտբոլիստ, «Բանանց» ակումբի հարձակվող։ Հանդես է եկել Հայաստանի ազգային հավաքականում։

Կարիերա
-------

Վարդան Պողոսյանը սովորել է «Սպարտակի» երկրորդ թիմի մարզական դպրոցում։ Տասնվեց տարեկանում եղել է Մոսկվայի առաջնության լավագույն ռմբարկուների թվում։ Դրանից հետո որոշել է ընդունել Իսպանիայից ստացած առաջարկը։ Մինչև 19 տարեկանը խաղացել է երիտասարդական թիմերում, ինչից հետո պայմանագիր է կնքել «Մուրսիայի» հետ, բայց գրեթե չի ստացել խաղային պրակտիկա ակումբի հիմնակա կազմում՝ հանդես գալով երկրորդ թիմում կամ վարձավճարով։

2014 թվականին Վիկտոր Գոնչարենկոն Վարդան Պողոսյանին հրավիրել է «Կուբան», բայց «Մուրսիայի» ղեկավարությունը նրան ստիպել է մնալ ևս կես տարի՝ մինչև պայմանագրի ավարտը։ 2015 թվականի փետրվարի 22-ին մասնակցել է մեկ խաղի «Տոսնոյի» կազմում՝ խաղադաշտ դուրս գալով Ֆուտբոլի ազգային լիգայի գավաթի խաղարկության՝ 15-րդ տեղի համար անցկացված խաղին ընդդեմ «Սոկոլի» (1:1, 4:5 11 մետրանոցներով)։ Երբ Պողոսյանը տեղափոխվել է Կրասնոդարի ակումբ, այն արդեն գլխավորում էր նոր մարզիչ՝ Լեոնիդ Կուչուկը։ Հիմնական թիմի հետ հավաքների մասնակցելուց հետո մարզիչը Պողոսյանին ուղարկել է երիտասարդական կազմ։ Այդ թիմի կազմում Պողոսյանն անցկացրել է ինը խաղ և խփել վեց գոլ՝ այդ թվում ձևակերպելով դուբլ «Կրասնոդարի» իրենց հասակակիցների դեմ խաղում։

2015 թվականի ամռանը «դեղնականաչներն» Անթալիայում անցկացրած հավաքների ժամանակ խաղացել են «Փյունիկի» դեմ․ Պողոսյանը խաղի ընթացքում եղել է պահեստայինների նստարանին, սակայն հայկական ակումբի ղեկավարությունը որոշել է նրան հրավիրել իրենց թիմ։ Տասներկու խաղերում Պողոսյանը խփել է ութ գոլ և հրավիրվել Հայաստանի ազգային հավաքական։

2016 թվականի հունվարին հավաքականի մարզչական շտաբի երաշխավորությամբ Վարդան Պողոսյանը տեղափոխվել է մոլդովական «Դաչիա», որի հետ կնքել է երկամյա պայմանագիր։ Սակայն Իսպանիայում անցկացվող ձմեռային հավաքների ժամանակ Պողոսյանը կոտրել է ոտքը, և ակումբի չի ցանկացել սպասել ֆուտբոլիստի ապաքինմանը՝ խզելով նրա հետ կնքված պայմանագիրը։ Պողոսյանը վերադարձել է «Փյունիկ»։ 2016/17 մրցաշրջանում եղել է թիմի ավագ։ 2017 թվականի ամռանը հեռացել է ակումբից և ազատ գործակալի կարգավիճակով տեղափոխվել մակեդոնական «Ռաբոտնիչկի»։

Ձեռքբերումներ
-------------

«Փյունիկ»
* Հայաստանի Սուպերգավաթի դափնեկիր (1) – 2015
* Հայաստանի գավաթի խաղարկության եզրափակչի մասնակից (1) – 2017

Վիճակագրություն
---------------

| **Խաղերը հավաքականում** |
| --- |
| **№** | **Ամսաթիվ** | **Հակառակորդ** | **Հաշիվ** | **Պողոսյանի գոլերը** | **Մրցություն** |
| 1 | 8 հոկտեմբերի, 2015 | ՖրանսիաՖրանսիա | 4:0 | - | Ընկերական խաղ |
| 2 | 11 հոկտեմբերի, 2015 | Ալբանիա Ալբանիա | 0:3 | - | ԵԱ-2016 նախընտրական խաղեր |
| 3 | 8 հոկտեմբերի, 2016 | Ռումինիա Ռումինիա | 0:5 | - | ԵԱ-2018 նախընտրական խաղեր |

**Ընդհանուր՝ 3 խաղ / 0 գոլ, 3 պարտություն**

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2 3 4 5  «В Испании не видел света в конце тоннеля» // Лента.ру
4. ↑  Погосян Вардан - Нападающий
5. ↑  Статистика на сайте РФПЛ
6. ↑  «Кубань» победила «Краснодар» в матче молодежных команд // Спорт-Экспресс
7. ↑  Վարդան Պողոսյան. Հայաստանի հավաքականի մարզիչները խորհուրդ տվեցին տեղափոխվել «Դաչիա»
8. ↑  «Վարդան Պողոսյանը հեռացել է Փյունիկից և հնարավոր է կարիերան շարունակի Մակեդոնիայում». *Արմենպրես*. 2017 թ․ օգոստոսի 2.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Transfermarkt (խաղացող) · worldfootball.net (խաղացող) · ՌՊԼ (խաղացող) · ՈւԵՖԱ |

 |